钦定古今图书集成/理学汇编/学行典/第066卷 > 朱子大全集 > 《答石天民》
## 钦定古今图书集成/理学汇编/学行典/第066卷 > 朱子大全集 > 《答石天民》

平生为学，见得《孟子论》“枉尺直寻”，意思稍分明。自到
浙中，觉得朋友间却别是一种议论，与此不相似，心
窃怪之。昨在丹丘，见诚之直说“义理与利害只是一
事，不可分别”，此大可骇。当时亦曾辨论，觉得殊未相
领。至与《孟子》董子之言，例遭排摈，不审尊兄平日于此见得如何，幸更与诸公讲论见教。某窃以为今日
“之病，惟此为大，其馀世俗一等近下见识，未足为吾
患也。”